
Comisia pentru buget,

finanţe şi bănci

Bucureşti,  29.01.2002

Nr.  798

AVIZ

asupra propunerii legislative privind  Legea Cooperaţiei

Cu adresa nr. 370 din 12.11.2001, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind Legea Cooperaţiei.

In urma examinării, în şedinţa din data de 30.01.2002, Comisia pentru buget, finanţe şi bănci, cu unanimitate de voturi, a hotărât respingerea din următoarele considerente:

Adoptarea prezentei propuneri legislative creează un vid legislativ în domeniul cooperaţiei meşteşugăreşti, de consum şi credit prin abrogarea în art. 152 a actelor normative care reglementează domeniile mai sus menţionate şi anume Decretul – Lege nr. 66/1990 privind organizarea şi funcţionarea cooperaţiei meşteşugăreşti, Legea nr. 109/1996 privind organizarea şi funcţionarea cooperaţiei de consum şi a cooperaţiei de credit, Ordonanţa de urgenţă a  Guvernului nr. 97/2000, modificată şi completată prin Ordonanţa de urgenţă a  Guvernului nr. 272/2000 privind organizaţiile cooperatiste de credit.

Potrivit HG nr. 15/2001 Ministerului pentru Întreprinderile Mici şi Mijlocii şi Cooperaţiei îi revine sarcina de a realiza Programul de guvernare în domeniul dezvoltării întreprinderilor mici şi mijlocii, al sectorului cooperatist şi al celui de comerţ interior. Astfel, ministerul şi-a propus să promoveze o serie de acte normative necesare îmbunătăţirii activităţii cooperatiste, acte normative înscrise şi în Programul Legislativ al Guvernului pentru perioada 2001 – 2004.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

